stanford-oval/wikipedia huggingface dataset:
Ford Focus (Pohjois-Amerikka)

| Ford Focus |
| --- | --- |

Valmistustiedot
Valmistusmaa:   Yhdysvallat  Meksiko
Valmistaja:  Ford Motor Company
Valmistusvuodet:  1999–2011
Korimalli:  3-ovinen hatchback 5-ovinen hatchback 5-ovinen farmari 4-ovinen sedan 2-ovinen coupe
Luokka:  C-segmentti
Vetotapa:  etuveto
Ford Focus, Fordin valmistama alemman keskiluokan auto, tuli Pohjois-Amerikassa markkinoille vuonna 1999 vuosimallina 2000. Se korvasi Ford Escort- ja Mercury Tracer -mallit. Ensimmäinen malli, joka oli tuotannossa vuoteen 2004 asti, oli pitkälti samanlainen samaan aikaan valmistetun eurooppalaisen version kanssa, ja sitä myytiin kolmiovisena hatchbackina (ZX3), neliovisena sedanina (ZX4) ja farmarina (ZXW). Mallivuodelle 2002 esiteltiin viisiovinen hatchback (ZX5). Vuonna 2005, kun Euroopassa esiteltiin uuteen pohjalevyyn perustuva toinen sukupolvi, sai Pohjois-Amerikan malli pienen uudistuksen. Tätä mallia myytiin Kanadassa, Yhdysvalloissa ja Meksikossa vuonna 2006. Vuonna 2008 esiteltiin täysin uudelleen muotoiltu toinen sukupolvi, joka perustuu edelleen samaan C170-pohjalevyyn kuin aiemmatkin mallit. Tämä malli tuli myyntiin Kanadassa ja Yhdysvalloissa sedan- ja coupé-koreilla. Meksikossa tuli myyntiin Euroopassa suunniteltu malli vuonna 2006. Vuonna 2010 malli korvattiin uudella Focuksella, joka on samanlainen kaikkialla maailmassa.
Ensimmäisen sukupolven erot eurooppalaiseen versioon

Suuremmat puskurit, etuvilkut maskissa puskurin sijaan
Erilaiset takavalot, punaiset vilkut oranssien sijaan
Peruutusvalot puskurin sijaan eurooppalaisen version vilkkujen paikalla
Kuvia

2000–2004 Ford Focus ZTS
2005–2007 Ford Focus ZX5
2007–2011 Ford Focus SES coupé
2007–2011 sisältä
2009 Ford Focus SES coupé
Aiheesta muualla

Kuvia tai muita tiedostoja aiheesta Ford Focus (Pohjois-Amerikka) Wikimedia Commonsissa
Yhdysvalloissa myymä tai valmistama mallisto
| --- | --- |
Nykyiset henkilöautot:  Fiesta  Focus  Fusion / Fusion Energi  Mustang  Taurus 
Nykyiset SUV:t, vanit ja hyötyajoneuvot:  EcoSport  Edge  Escape  Expedition  Explorer  Flex  F-sarja  Ranger  Super Duty  Transit  Transit Connect 
Tuotannosta poistuneet henkilöautot:  Quadricycle  A / AC  C  B  F  K  N / R / S  T  A (1927)  B / 18 / 40   48  1937 Ford  De Luxe Ford  1941 Ford  1949 Ford  1952 Ford  1955 Ford  1957 Ford  1960 Ford  300  Aspire  C-Max / C-Max Energi  Crown Victoria  Contour  Country Sedan  Country Squire  Crestline  Custom  Custom Deluxe  Customline  Deluxe  Elite  Escort  Think Neightbour  EXP  Fairlane  Fairmont  Falcon  Festiva  Five Hundred  Galaxie  Granada  GT  GT40  LTD  LTD II  Mainline  Maverick  Pinto  Probe  Shelby Mustang  Special  Standard  Station Wagon  Super Deluxe  Telstar  Tempo  Thunderbird  Torino  V8  XL 
Tuotannosta poistuneet SUV:t, vanit ja hyötyajoneuvot:  Trucks 1903-1919  Trucks 1920-1929  Trucks 1930-1939  Trucks 1940-1949  Trucks 1950-1959  Trucks 1960-1969  Trucks 1970-1979  Trucks 1980-1989  Trucks 1990-1999  Trucks 2000-2009  E  TT  AA  BB  F-sarja  B-sarja  C-sarja  L-sarja  M151 MUTT  Cargo  LCF  Courier  E-sarja  Econoline  Aerostar  Bronco  Bronco II  Escape Hybrid  Excursion  Freestar  Freestyle  Ranchero  Taurus X  Windstar
Mercedes-Benz SLK-sarja

| Mercedes-Benz SLC-sarja |
| --- | --- |

Valmistustiedot
Valmistaja:  Mercedes-Benz
Valmistusvuodet:  1997–2020
Korimalli:  2-ovinen roadster
Mercedes-Benz SLC-sarja on Mercedes-Benzin vuosina 1997–2020 valmistama kaksipaikkainen roadster. Auton nimi oli vuoteen 2015 asti Mercedes-Benz SLK, jossa SLK tuli saksan kielen sanoista Sportlich, Leicht ja Kurz (suom. urheilullinen, kevyt ja lyhyt). Nimenvaihdoksen yhteydessä auto koki pienen uudistuksen ulkoasussaan. Autosta on esitelty kolme sukupolvea.
Autoa suunniteltiin varsin pitkään. Jo keväällä vuonna 1994 Torinon autonäyttelyssä esiteltiin konseptimalli, jota seurasi samana syksynä edelleen kehitelty tutkielma. Mercedes-Benz pyrki luomaan kompaktin kokoisen roadsterin, joka tarjoaa erinomaiset ajo-ominaisuudet yhdistettynä turvallisuuteen ja arkiajoon sopiviin ominaisuuksiin. Merkittävä tekninen keksintö oli niin sanottu Vario-Roof. Tämä kattoratkaisu teki yhdestä autosta sekä kovakattoisen coupén että avoauton. Myöhemmin myös muilta valmistajilta on nähty samantyyppisiä ratkaisuja.
Sarja oli alusta alkaen erittäin suosittu, ja monet muutkin valmistajat esittelivät pian SLK:n julkaisun jälkeen omat kilpailijansa tähän luokkaan. SLK-sarja on ollut suuri myyntimenestys omassa luokassaan ja tilastojen mukaan sen maailmanlaajuinen markkinaosuus on tällä hetkellä myydyistä autoista noin 30 %. Euroopassa jopa joka toinen tämän luokan rekisteröity auto on SLK. Kaiken kaikkiaan SLK-sarjaa on valmistettu vuoden 2006 loppuun mennessä noin 465 000 kappaletta.päivitettävä
R170 (1997–2004)

Ensimmäisen sukupolven malli esiteltiin Torinon autonäyttelyssä huhtikuussa vuonna 1996, ja Euroopassa auto tuli myyntiin saman vuoden syyskuussa. Suomessa myytiin ja rekisteröitiin vuonna 1996 neljä kappaletta SLK:ta. Ensimmäisenä täytenä valmistusvuonna autoa valmistettiin yli 48 000 kappaletta, mikä oli noin puolet alun perin suunniteltua enemmän. Autoja valmistettiin sekä Saksassa että Etelä-Afrikassa. Moottorit olivat tilavuudeltaan 2, 2,3 ja 3,2 litraa. Vuonna 2000 esiteltiin myös facelift-versio. Vuonna 2001 esiteltiin myös suorituskykyinen 32 AMG -malli. Ensimmäisen sukupolven viimeinen auto valmistettiin huhtikuussa 2004. Kaiken kaikkiaan myytyjä autoja oli yli 311 000 kappaletta.
R171 (2004–2011)

Toisen sukupolven malli esiteltiin Geneven autonäyttelyssä helmikuussa vuonna 2004. Myynti alkoi saman vuoden maaliskuussa. Ulkonäöltään auto muuttui aikaisempaa aggressiivisemman näköiseksi. Myös moottorit ja muut ominaisuudet painottivat entistä enemmän urheilullisia ominaisuuksia. Autot valmistettiin Saksan Bremenissä.
R172 (2011–2020)

Vuonna 2011 Mercedes-Benz julkaisi 15-vuotispäivänsä kunniaksi kolmannen sukupolven mallin. lähde? Uusi malli oli edeltäjiään aerodynaamisempi ja kulutus oli laskenut jopa neljäsosaan entisestä. Myös uutta tekniikkaa oli auton varustelussa huomattavasti lisää. Malliin kuului 1,8-litrainen suorasuihkutusmoottori, joka oli saatavilla joko 135 kW (SLK 200) tai 150 kW tehoisena (SLK 250). Malli kiihtyi nopeuteen 100 km/h seitsemässä sekunnissa ja huippunopeus oli yli 230 kilometriä tunnissa. Myynnissä oli myös AMG-versio (SLK 350), johon kuului 3,5-litrainen ja 225 kW:n tehoinen V6-moottori. AMG-versio kiihtyi 5,6 sekunnissa nopeuteen 100 km/h ja sitten rajoitettuun 250 km/h huippunopeuteen. Auto sai SLC-nimenselvennä vuonna 2015.
Mercedes-Benzin automallit
| --- | --- |
Henkilöautot:  A-sarja  B-sarja  C-sarja  CLA-sarja  CLS-sarja  E-sarja  EQA  EQB  EQC  EQE  EQS  EQS SUV  G-sarja  GLA-sarja  GLB-sarja  GLC-sarja  GLE-sarja  GLK-sarja  GLS-sarja  S-sarja  SL-sarja  SLC-sarja 
Yksittäis- ja erikoismallit:  AMG One  AMG GT  AMG X290  Maybach S 600 
Historialliset mallit:  600  630  770  190 
Pakettiautot, tila-autot ja lava-autot:  Citan  EQV  R-sarja  Sprinter  T-sarja  Vaneo  Vito  V-sarja  X-sarja 
Linja-autot:  CapaCity  Citaro  Tourino  Tourismo  Travego  Integro  Vario 
Kuorma-autot:  Actros  Axor  Atego  Econic  Zetros  Unimog (U20, U300/U400/U500, U4000/U5000)
ARA General Belgrano (1896)

| ARA General Belgrano |
| --- | --- |
 ARA General Belgrano

Aluksen vaiheet
Rakentaja:  Cantiere navale fratelli Orlando‎, Livorno
Laskettu vesille:  25. heinäkuuta 1897
Palveluskäyttöön:  8. lokakuuta 1898
Poistui palveluskäytöstä:  8. toukokuuta 1947
Loppuvaihe:  myyty romutettavaksi 1953
Tekniset tiedot
Uppouma:  7 182 t
Pituus:  104,9 m
Leveys:  15,4 m
Syväys:  7,1 m
Koneteho:  13 000 ihp (9,7 MW)
Nopeus:  20 solmua
Miehistöä:  520
Aseistus
Aseistus:  2 × 10"/L40 Armstrong -tykkiä 14 × 6"/L40 tykkiä 2 × 3″ tykkiä 10 × 6 naulan tykkiä 4 × 18″ torpedoputkea
ARA General Belgrano oli Argentiinan laivaston Garibaldi-luokan panssariristeilijä, joka valmistettiin Italiassa Cantiere navale fratelli Orlando‎n telakalla 1800-luvun lopulla sisaraluksensa kanssa. Alukset muodostivat Giuseppe Garibaldi -luokan alaluokan Garibaldi-luokan, jonka muut alukset olivat ARA Garibaldi, ARA Pueyrredón ja ARA San Martín.
Valmistus

Regia Marina tilasi aluksen Cantiere Navale Frattelli Orlandolta Livornosta, missä köli laskettiin 1896. Alus laskettiin vesille 25. heinäkuuta 1897. Argentiinan hallitus osti aluksen 1898 maan jouduttua sodan uhkaan Chileä vastaan. Koeajojen päätyttyä alus otettiin palvelukseen 8. lokakuuta 1898 nimellä ARA General Belgrano ensimmäisenä päällikkönään Emilio Barilari.
Palvelus

Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:ARA General Belgrano (1896)
Alus lähti palvelukseenottopäivänään Genovasta ja saapui Mar del Plataan 6. marraskuuta. Konfliktin päätyttyä alus kuljetti Argentiinan presidentin Julio Argentino Rocan ja Chilen presidentin Federico Errazuriz Echaurren rauhansopimuksen allekirjoitustilaisuuteen. Vierailtuaan Santa Cruzissa, Rio Gallegosissa, Puerto Harbertonissa ja Ushuaissa alus saapui 15. helmikuuta 1899 Punta Arenasiin, jossa maiden välinen rauhansopimus allekirjoitettiin.
Alus sijoitettiin reserviin 1902. Alukselle asennettiin 1907 lennätin. Alus palautettiin palvelukseen seuraavana vuonna. Vuonna 1912 alukselle asennettiin radiolähetin. Aluksen modernisointi aloitettiin 1927 Puerto Belgranossa, mutta ennen sen valmistumista se aloitti matkan Eurooppaan. Alus vieraili Genovassa 7.-16. lokakuuta, jolloin sen miehistö osallistui kenraali Belgranon patsaan paljastustilaisuuteen. Myöhemmin alus vieraili Espanjassa ja uudelleen Genovassa, jossa sen modernisointia jatkettiin. Aluksen kattilat muutettiin öljykäyttöisiksi, asennettiin uusi masto ja tykistö uusittiin.
Modernisoinnin päätyttyä alus palasi Buenos Airesiin 25. lokakuuta 1929. Alus luokiteltiin 1933 rannikkopanssarilaivaksi ja saman vuoden joulukuussa se lähetettiin Mar de Plataan sukellusveneiden emälaivaksi. Alus poistettiin palveluksesta 8. toukokuuta 1947. Se hinattiin Buenos Airesiin Matanza Riverin telakalle romutettavaksi.
Käännös suomeksi
Jouhteninen

Jouhteninen tarkoittaa seuraavia:
Jouhteninen, kulmakunta Kuopion Juankoskella
Jouhteninen, kulmakunta Kuopion Virmaanpäällä
Jouhteninen, järvi Heinävedellä
Jouhteninen, järvi Joensuussa
Jouhteninen, järvi Kajaanissa
Jouhteninen, järvi Kontiolahdella
Jouhteninen, järvi Kuopiossa Jouhtenisissa
Jouhteninen, järvi Kuopiossa Murtolahdella
Jouhteninen, järvi Lapinlahdella
Jouhteninen, järvi Suonenjoella
Jouhteninen, järvi Viitasaarella
Kangas-Jouhteninen, lampi Kuopiossa lähellä Jouhtenisia
Saari-Jouhteninen, lampi Kuopiossa lähellä Jouhtenisia
Tie-Jouhteninen, lampi Kuopiossa lähellä Jouhtenisia
Jouhteninen, saari Höytiäisessä Joensuussa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Jouhteninen”, voi hakea sivunnimihaulla, laajalla sivunnimihaulla tai tekstihaulla.
Afrikan tähti (kappale)

| ”Afrikan tähti” Laila Kinnunen |
| --- | --- | --- |

Singlen tiedot
 B-puoli: ”Yllin kyllin”
 Julkaistu: 11. huhtikuuta 1958
 Tekijä(t): Hans-Martin Majewski (säv.) Sauvo Puhtila (san.)
 Tyylilaji: iskelmä
Afrikan tähti (Stern von Afrika) on Laila Kinnusen 11. huhtikuuta 1958 julkaistu, Sauvo Puhtilan sanoittama versio Hans-Martin Majewskin säveltämästä saksalaisen vuoden 1957 elokuvan Hävittäjälentäjä tunnuskappaleesta.
Ferrari GT4

| Ferrari 308/208 GT4 |
| --- | --- |
 1975 Ferrari 308 GT4
Valmistustiedot
Valmistaja:  Ferrari
Valmistusvuodet:  1973–1980
Muut nimet:  Dino 308/208 GT4
Muotoilija:  Marcello Gandini
Edeltäjä:  Dino 206 GT/246 GT
Seuraaja:  Ferrari Mondial
Teknisesti samankaltaisia:  Ferrari 308 GTB (1975-1984)
Tekniset tiedot
Henkilöluku:  4
Rakenne:  keskimoottori
Moottori:  2.9L Dino V8 (308 GT4) 2.0L Dino V8 (208 GT4)
Polttoaine:  Bensiini
Vaihteisto:  5-vaihteinen manuaali
Dino 308 GT4 ja 208 GT4 (myöhemmin Ferrari 308 GT4 ja 208 GT4) on Ferrarin vuosina 1973–1980 valmistama keskimoottorinen V8 urheiluauto. Dino 308 GT4 esiteltiin vuonna 1973 Pariisin autonäyttelyssä ja sitä täydennettiin 208 GT4:llä vuonna 1975. Autoja myytiin Dino-merkeillä toukokuuhun 1976 asti, jolloin ne saivat Ferrari-merkin. GT4 korvattiin Mondial 8:lla vuonna 1980. Autoja valmistetiin yhteensä 2 826 kpl, joista 840 olivat 208 GT4 mallia.
308 GT4

Dino/Ferrari 308 GT4 esiteltiin 1973 täydentämään Dino 246 GT/GTS mallistoa. Se oli saatavilla sekä vasemman että oikean puolen ohjauksella. Auton rakentamisen aikana Euroopan malleihin tehtiin vain yksi kasvojenkohotus, jossa muutettiin jäähdyttimen säleikkö sekä ajovalojen sijainti. Yhdysvaltojen markkinoille suunnatut mallit erosivat Eurooppalaisista malleista isommilla puskureilla sekä sivuvaloilla edessä sekä takana.
308 GT4 > Galleria

1979 Ferrari 308 GT4
1979 Ferrari 308 GT4 takaa
Ferrari 308 GT4 Yhdysvaltojen markkinoilla
Ferrari 308 GT4 Yhdysvaltojen markkinoilla takaa
208 GT4

Dino/Ferrari 208 GT4 julkaistiin 1975 Geneven autonäyttelyssä. Se suunniteltiin Italian markkinoille, joissa yli kahden litran moottorilla varustetut autot olivat yli kaksinkertaisen arvonlisäveron alaisia.  Ero 308 GT4 malliin oli pienempi, 2.0L V8 moottori.
Ferrari-Dino 208 GT4
Käännös suomeksi
Helsingin poliisilaitos

Helsingin poliisilaitos (vuosina 1996–2008 Helsingin kihlakunnan poliisilaitos) on vuonna 1826 perustettu Suomen suurin poliisiyksikkö. Henkilökuntaa poliisilaitoksessa on noin 1 600, joista poliiseja noin 1 300. Vuoteen 2013 asti poliisilaitoksen alue oli väkiluvultaan myös Suomen suurin, nykyisin suurin laitos alueensa väkiluvultaan on Sisä-Suomen poliisilaitos.
Poliisilaitoksen toimintaa on vuodesta 2014 johtanut poliisipäällikkö Lasse Aapio, joka pidätettiin virastaan väliaikaisesti toukokuussa 2018. Poliisipäällikön sijaiseksi nimitettiin Tomi Vuori. Aapio palasi takaisin virkaansa kesällä 2019. Hovioikeus vapautti ylimmän poliisijohdon, mukaan lukien Lasse Aapion, syytteistä maaliskuussa 2021.
Helsingin poliisilaitos vastaa Helsingin kaupungin yleisestä järjestyksestä ja turvallisuudesta, rikosten ennalta estämisestä, kattavasta rikostutkinnasta kaupungin alueella sekä poliisin lupapalveluiden tuottamisesta. Perustehtävien lisäksi poliisilaitoksella on runsaasti valtakunnallisia ja alueellisia poliisin erityistehtäviä.
Yksiköt

Laitoksen yksiköt ovat:
Oikeusyksikkö
Poliisitoimintayksikkö
Esikunta
Hälytys- ja valvontayksikkö
Hälytys- ja valvontatoiminto
Johtokeskus
Ennalta estävä toiminto
Lupa-asiat
Erityistoimintayksikkö
Erityispalvelut
Liikennevalvontatoiminto
Tukitoiminto
Liikenneturvallisuuskeskus
Tasavallan presidentin turvallisuusvartiosto
Henkilösuojausyksikkö ja Ulkomaalaisasiat
Rikostutkintayksikkö
Rikostorjunta
Ammattimainen rikollisuus
Väkivaltarikokset
Talous- ja petosrikokset
Poliisiasemat

Helsingin poliisilaitoksella on poliisiasemia kolme; Pasilassa kaksi (Poliisitalo 1 ja 2) sekä Malmilla yksi. Aiemmin poliisiasemia on ollut myös Punanotkonkadulla (Kaartin poliisitalo), Pienellä Roobertinkadulla (Keskustan poliisitalo) ja Itäkeskuksessa.
Hälytys- ja valvontayksikkö

Hälytys- ja valvontayksikkö vastaa yleisen järjestyksen ja turvallisuuden ylläpitämisestä, hälytystehtävistä, ennalta estävästä toiminnasta, lupa-asioista sekä osaltaan liikennevalvonnasta.
Järjestyspoliisin partiot aloittavat työvuoronsa Pasilan ja Malmin poliisiasemilta. Poliisipartiot toimivat aluevastuullisesti vanhojen poliisipiirien alueella. 100-sarjan poliisipartiot entisen Eteläisen poliisipiirin alueella, 200-sarjan partiot entisen Pohjoisen poliisipiirin alueella ja 300-sarjan partiot entisen Itäisen poliisipiirin alueella.
Hälytys- ja valvontayksikkö > Johtokeskus

Helsingin poliisilaitoksen johtokeskus mm. johtaa ja valvoo hälytyspartioiden toimintaa ja tarkoituksenmukaista sijoittumista yhdessä kenttäjohtajan kanssa. Johtokeskuksessa valvotaan yleistä järjestystä ja turvallisuutta ympäri Helsinkiä sijoitettujen valvontakameroiden avulla. Johtokeskus ylläpitää myös valtakunnallisesti poliisin operatiivista tilannekuvaa ja tiedottaa poliisin ylijohtoa merkittävistä tapahtumista.
Hälytys- ja valvontayksikkö > Ennalta estävä toiminto

Tavoitteena on turvallisuuden parantaminen ja rikosten vähentäminen mm. lisäämällä yhteisöjen sosiaalista koheesiota, kontrollia ja yhteiskuntaan kohdistuvaa luottamusta, ehkäisemällä ja purkamalla yhteiskunnallista vastakkainasettelua ja radikalisoitumista, ehkäisemällä nuorten ja perheiden rikosoirehdintaa selvittämällä oirehdinnan yksilöllisiä syitä sekä ohjaamalla oikean avun piiriin.
Hälytys- ja valvontayksikkö > Lupa-asiat

Lupapalveluyksikkö hoitaa mm. kaikki poliisilaitoksen passi, ajokortti ja arpajaislupa-asiat. Lisäksi yksikkö vastaa ampuma-aseiden lupamenettelyistä. Lupapalveluyksikön toimipaikka on Pasilan poliisitalo 2.
Rikostutkintayksikkö

Helsingin poliisilaitos tutkii paikallispoliisina aluevastuun perusteella Helsingissä tapahtuneet rikokset ja muut poliisin tutkintavastuulle kuuluvat asiat. Näitä on yhteensä vuositasolla noin 100 000, ja päivittäin ilmoituksia tulee keskimäärin 200 kappaletta.
Helsingin rikostutkinnalle tulee tutkittavaksi myös muita yhteiskunnallisesti usein merkittäviäkin kokonaisuuksia.
Rikostutkintayksikössä on neljä eri toimintoa: rikostorjunta, ammattimainen rikollisuus, väkivaltarikokset, talous- ja petosrikokset.
Rikostutkintayksikkö > Rikostorjuntatoiminto

Rikostorjuntatoiminnossa toimii pikatutkinta-ryhmä, joka vastaa suppean esitutkinnan jutuista, joissa kuulustelut on tehty kentällä yhden kosketuksen periaatteella, sekä rikostutkinnan esikäsittelytoiminnasta. Rikostorjuntatoiminto vastaa myös muusta päivittäisrikostutkinnasta. Toimintoon on keskitetty myös tukipalveluita, kuten tekninen rikostutkimuskeskus, analyysi- ja tiedusteluryhmä sekä rikostutkinnan asiakirjahallinto ja arkisto. Päivittäin yksiköstä lähtee syyttäjälaitokseen noin 60 esitutkintapöytäkirjaa.
Rikostutkintayksikkö > Ammattimainen rikollisuus -toiminto

Toiminnossa tutkitaan käyttörikoksia vakavammat huumausainerikokset, törkeät omaisuusrikokset sekä ryöstöt. Toiminto vastaa myös järjestäytyneeseen ja vakavaan rikollisuuteen liittyvästä paljastamisesta ja rikostutkinnasta sekä rajat ylittävän rikollisuuden tutkinnasta.
Rikostutkintayksikkö > Väkivaltarikokset-toiminto

Toiminto vastaa törkeiden väkivaltarikosten ja henkirikosten tutkinnasta, kuolemansyyn tutkinnasta ja kadonneita henkilöitä koskevasta tutkinnasta.
Toiminnossa toimii myös useita erityisryhmiä, joilla on omat vastuualueet. Näitä ovat seksuaalirikostutkinta, lähisuhdeväkivaltarikostutkinta, lapsiin kohdistuvien rikosten tutkinta, yleisvaarallisten ja luonnonvararikosten tutkinta (ympäristö- ja eläinrikokset) ja nuorisorikosten tutkintaryhmä.
Rikostutkintayksikkö > Talous- ja petosrikokset -toiminto

Toiminnossa tutkitaan kaikki talous- ja petosrikokset. Näiden lisäksi toiminto vastaa työperäisten ihmiskaupparikosten tutkinnasta, tietotekniikkarikosten tutkinnasta sekä liiketoimintakiellon valvonnasta.
Rikospoliisin toimipaikka on Pasilan poliisitalo 1. Rikosylitarkastaja Jonna Turunen toimii Rikostutkintayksikön johtajana.
Erityistoimintayksikkö

Erityistoimintayksikkö vastaa yleisen järjestyksen ja turvallisuuden ylläpitämisestä, liikenteenvalvonnasta, erityisturvatoiminnasta, säilöön otettujen valvonnasta, poliisivankilatoiminnasta, ulkomaalaisasioista.
Erityistoimintayksikkö > Valmiusyksikkö Karhu

Valmiusyksikkö Karhun toiminta-alueena on koko Suomi. Valmiusyksikköä käytetään panttivanki- ja linnoittautumistilanteissa sekä erilaisissa vartioimis- ja turvaamistehtävissä, vaarallisten henkilöiden kiinniotto- ja seurantatehtävissä. Valmiusyksikkö Karhuun hakeudutaan vapaaehtoisesti poliisissa testien kautta. Valmiusyksikkö eli ns. Karhu-ryhmä perustettiin vastaamaan vuoden 1975 Ety-kokouksen turvallisuudesta. Yksikkö lähtee hälytystehtävään vain pyynnöstä. Pyyntö tulee aina paikalliselta tai valtakunnalliselta poliisiyksiköltä tai -alueelta. Pyyntö tehdään Helsingin poliisilaitokselle, jonka päällikkö tai hänen sijaisensa tekee päätöksen asiasta.
Erityistoimintayksikkö > Liikennevalvontatoiminto

Päätehtävänä on valvoa liikennettä tien päällä. Rattijuopumus-, ylinopeus- ja ajotapavalvontaa tehdään päivittäin. Liikennetoiminnon valvontaa kohdistetaan raskaaseen liikenteeseen, vaarallisten aineiden kuljetuksiin ja kevyeen liikenteeseen (jalankulku, pyöräily, sähköavusteiset ajoneuvot). Toiminnon vastuulla on kokousten ja valtiovierailuiden saattuetoiminta ja liikennejärjestelyt.
Erityistoimintayksikkö > Ratsupoliisi

Ratsupoliisi on Helsingin poliisilaitoksen vanhin toiminnassa oleva yksikkö, perustettu vuonna 1882. Ratsupoliisi valvoo järjestystä yleensä Pohjoisen piirin alueella, mutta tarvittaessa muuallakin Helsingissä. Ratsupoliisi näkyy usein esim. yleisötilaisuuksissa, konserteissa ja urheilukilpailuissa. Noin 80 % työajasta on partiointia ratsain, mutta partiointia tehdään tarvittaessa myös poliisiautolla. Ratsupoliisin tallit sijaitsevat Ruskeasuon ratsastushallin yhteydessä.
Erityistoimintayksikkö > Venepoliisi

Venepoliisi valvoo yleistä järjestystä ja turvallisuutta saaristossa ja vesialueilla. Vastuualueena on Helsingin kaupungin merialue ja saaristo, mutta tarvittaessa partioidaan myös Espoon ja Sipoon merialueilla. Venepoliisin toimipiste on Suomenlinnassa.
Erityistoimintayksikkö > Koirapoliisi

Koirapoliisilla on hälytystehtäviä ympäri vuorokauden. Käytössä on partiokoiria, jotka ovat erikoistuneet voimankäyttöön, jäljestykseen, henkilö- tai esine-etsintöihin.
Erityistoimintayksikkö > Tukitoiminnot: Helsingin poliisivankila

Pasilan poliisitalossa sijaitsevassa poliisivankilassa säilytetään rikosperusteisesti kiinniotettuja henkilöitä.
Töölön kisahallissa aiemmin toimeet päihtyneiden ja poliisilain mukaan kiinniotettujen henkilöiden säilytystilat ovat siirtyneet myös Helsingin poliisivankilan tiloihin. 
Tilojen yhteydessä toimii myös Helsingin kaupungin selviämishoitoasema.
Erityistoimintayksikkö > Helsingin poliisilaitoksen soittokunta

Helsingin poliisisoittokunta on valtakunnallisesti toimiva puhallinorkesteri, joka on sijoitettu Helsingin poliisilaitoksen liikenneturvallisuusyksikköön. Soittajat ovat mukana myös liikenneturvallisuustyössä. Noin puolet työajasta käytetään liikennepoliisin työhön.
Erityistoimintayksikkö > Henkilösuojaus

Tasavallan presidentin turvallisuusvartiosto (Mäntyniemi, Presidentinlinna, Kultaranta).
Henkilösuojausyksikkö vastaa Suomen ylimmän valtiojohdon henkilösuojauksesta sekä kotimaassa että ulkomailla. Yksikkö huolehtii myös Suomeen saapuvien korkea-arvoisten vieraiden henkilösuojauksesta.
Erityistoimintayksikkö > Ulkomaalaisasiat

Tehtävät: Turvapaikkahakemusten vastaanotto ja maasta poistaminen.
Ulkomaalaisasioiden valtakunnalliset toiminnot: Matkanjärjestelyt mukaan lukien tilauslentopalautukset, maasta poistamisen ja säilöönottoasioiden koordinointi, EU ja muut kansainväliset asiat koskien maasta poistamista.
Erityistoimintayksikkö > Poliisin liikenneturvallisuuskeskus

Poliisin valtakunnallinen liikenneturvallisuuskeskus on perustettu vuonna 2014 ja se sijaitsee Malmin poliisitalossa. Valtakunnallinen liikenneturvallisuuskeskus on hallinnollisesti Helsingin poliisilaitoksen alainen. Tehtäviä ovat mm. automaattisessa liikennevalvonnassa todettujen rikkomusten ja rikosten käsittely ja valtakunnallinen liikenneanalyysi.